CELEX: C2004/217/47
Language: lv
Date: 2004-08-28 00:00:00
Title: Lieta T-205/04: Prasība pret Eiropas Kopienu Komisiju, ko Alessandro Ianniello iesniedza 2004. gada 8. jūnijā

28.8.2004   
            
            
               LV
            
            
               Eiropas Savienības Oficiālais Vēstnesis
            
            
               C 217/26
            
         Prasība pret Eiropas Kopienu Komisiju, ko Alessandro Ianniello iesniedza 2004. gada 8. jūnijā
   (Lieta T-205/04)
   (2004/C 217/47)
   Tiesvedības valoda: franču
   Eiropas Kopienu Pirmās instances tiesā 2004. gada 8. jūnijā izskatīšanai ir iesniegta prasība pret Eiropas Kopienu Komisiju, ko cēla Alessandro Ianniello, ar dzīvesvietu Briselē, kuru pārstāv Stéphane Rodrigues un Yola Minatchy, avocats, ar dzīvesvietu Luksemburgā.
   Prasītāja prasījumi Pirmās instances tiesai ir šādi:
   
               —
            
            
               atcelt iecēlējinstitūcijas 2004. gada 18. februāra lēmumu, ar kuru sniegta atbilde uz Alessandro Ianniello sūdzību, kā arī atcelt prasītāja karjeras attīstības ziņojumu par periodu no 2001. gada 1. jūlija līdz 2002. gada 31. decembrim;
            
         
               —
            
            
               noteikt, ka apstrīdētā lēmuma sakarā un sakarā ar novēlotu prasītāja karjeras novērtējuma ziņojumu par laika periodu no 2001. gada 1. jūlija līdz 2002. gada 31. decembrim Eiropas Kopienu Komisijai ir iestājusies ārpuslīgumiskā atbildība;
            
         
               —
            
            
               piešķirt prasītājam zaudējumu atlīdzību sakarā ar ciestajiem zaudējumiem 5000 eiro apmērā;
            
         
               —
            
            
               piespriest atbildētājai segt visus izdevumus.
            
         Pamati un galvenie argumenti
   Izskatāmā prasība ir iesniegta pret iecēlējinstitūcijas 2004. gada 18. februāra lēmumu, ar kuru ir noraidīta prasītāja sūdzība pārskatīt karjeras attīstības ziņojumu par periodu no 2001. gada 1. jūlija līdz 2002. gada 31. decembrim un ar kuru netika uzskatīts par nepieciešamu ierosināt administratīvo izmeklēšanu par atsevišķiem dokumentiem, kas iesniegti Ārējo attiecību ģenerāldirektorāta Apvienotajai novērtēšanas komisijai.
   Savu prasījumu atbalstam prasītājs norāda uz svarīgu procesuālo prasību, tādu kā tiesību uz aizstāvēšanos, administratīvo institūciju pienākumu saglabāt objektivitāti un pienākumu norādīt pamatojumu, pārkāpumu.
   Bez tam apstrīdētajā lēmumā nav ievērotas prasītāja tiesības uz personas datu aizsardzību, pienācīgas gādības princips un labas pārvaldes princips.